IL-MALTI QARI LI TOĦROĠ ĠUNJU L-AKKADEMJA TAL-MALTI : 1965 NGHOŻZZU 'L DIN L-ART HELWA Ftit ilu ngħaqdu ftit irġiel li jħobbu 'l art twelidhom u organiz- zuw soċjetà bil-fehma li tħares u tieħu ħsieb il-ġmiel u s-siwi ta' din il-Gżira tagħna. i L-isem ta' din il-għaqda ta' nies patrijotti hu ''Din L-Art Ħelwa'': dawk il-kelmiet tant sbieħ li jidhru fl-SInnu Malti, u tant għeżież għalina l-Membri tal-SAkkademja tal-Malti għax dak l-Innu kien kitbu wieħed mill-Presidenti tagħma u mbagħad instama' l-ewwel darba f'kunċert li kienet organizzat il-Għaqda'' tagħna. Kien ħsieb sabiħ li jagħtu dan l-isem lil din is-xirka l-ġdida, għax dan l-isem jiġbor fih l-iskop ewlieni tagħha. Il-ħsieb ewlieni ta' ''Din L-Art Ħelwa'' hu li jikkoltivaw il-paltri- monju storiku u artistiku ta' art twelidna. Pajjiżna mhux nieqes minn. bini, monumenti, imkejjen u opri artistiċi li jagħmlulna ġieh u jgħolluna f'għajnejn il-barranin. Bis-saħħa ta' dawn l-opri Malta tagħna tieħu postha mal-pajjiżi ċivilizzati: għax il-grad ta' ċiviliz- zazzjoni ta' pajjiż hu marbut mal-putrimonju nazzjonali tiegħu. Għalhekk iċ-ċittadini huma fid-dmir li jibżgħu għal dak kollu li hu sabiħ imħolli minn dawk ta' qabilhom u jikkoltivawh u ma jħallux tiġrilu ħsara, jew jitmermer u jispiċċa fis-xejn. Dawk li jħobbu lil pajjiżhom għandhom jaraw li dak kollu li hu sabiħ f'arthom, dak li jagħmel ġieh lin-nazzjon, ma jiġriluw ħsara, anzi, biex ngħid hekk, għandhom joqogħdu għassa tiegħu. Biex isir dan jeħtieġ li niftħu għajnejn il-poplu u infehmuh is-siwi tal-patrimonju nazzjonali, indarruh iħobb dawk l-opri sbieħ li bihom Alla l-imbierek sebbaħ u għana lil pajjiżna, jew li dakk ta' qabilna ħallewna biex jagħtu ġieh lil din il-Gżira. L-aqwa ħaġa hi li nedukaw lill-poplu jħobb lil-pajjiżna billi jibża' għall-patrimonju nazzjonali. Dan ħadd ma jista' jagħmlu aħjar mill-SAkkademja tal-Malti li l-Membri tagħha għandhom il-ħila u l-esperjenza biew ifasslu opinjoni pubblika u jħajru u jħeġġu n-nies u jimlewhom bi ħrara ta' mħabba u għożża għal dak kollu li hu sabiħ, li hu artistiku, li hu uniku f'din Malta tagħna.